ಉಡುಪಿ: 25 ಲಕ್ಷ ಮೌಲ್ಯದ ಚಿನ್ನಾಭರಣ ಕಳವು ಉಡುಪಿ: ನಗರದ ಕೋರ್ಟ್ ಹಿಂಬದಿ ರಸ್ತೆಯಲ್ಲಿ ವಾಸವಿರುವ ವಾಣಿ ವಿ.ರಾವ್ ಎಂಬುವರ ಮನೆಯಲ್ಲಿ ಕಳವು ನಡೆದಿದೆ. ಮಂಗಳವಾರ ಮಧ್ಯಾಹ್ನ ಮನೆಗೆ ನುಗ್ಗಿದ ಕಳ್ಳರು ಬೆಡ್ರೂಂನ ಕಪಾಟಿನ ಲಾಕರ್ನಲ್ಲಿ ಇರಿಸಿದ್ದ ಪರ್ಸ್ನಿಂದ 45,000, 5 ಪವನ್ ತೂಕದ ಪಚ್ಚೆಕಲ್ಲು ಇರುವ ಚಿನ್ನದ ಬ್ರೇಸ್ಲೆಟ್, 6 ಪವನ್ ಮುತ್ತಿನ ಬಳೆಗಳು, ಐದೂವರೆ ಪವನ್ ಚಿನ್ನದ ಖಡಗಗಳು, 6 ಪವನ್ ಚಿನ್ನದ ಸರ ಹಾಗೂ 1 ಪವನ್ ಪೆಂಡೆಂಟ್, 6 ಪವನ್ ಮಲ್ಲಿಗೆ ಮೊಗ್ಗು ಚಿನ್ನದ ಸರ, ಒಂದೂವರೆ ಪವನ್ ಚಿನ್ನದ ಸರ ಮತ್ತು ನೀಲಿ ಹರಳಿನ ಪೆಂಡೆಂಟ್, ನೀಲಿ ಕಲ್ಲಿನ ಬೆಂಡೋಲೆ, ಕರಮಣಿ ಹರಳಿನ ಬೆಂಡೋಲೆಗಳು, 2 ಜೊತೆ ಜುಮ್ಕಿ ಮತ್ತು ಮಾಟಿ, 1 ಪವನ್ ಚಿನ್ನದ ತುಂಡುಗಳು ಹಾಗೂ ಕೊಕ್ಕೆ, 3 ಪವನ್ ಚಿನ್ನದ ನೆಕ್ಲೇಸ್, ಎರಡೂವರೆ ಪವನ್ ಗ್ರೇನೆಟ್ ಹರಳಿನ ನೆಕ್ಲೇಸ್, 3 ಪವನ್ ಗ್ರೇನೆಟ್ ಹರಳಿನ ಬಳೆ, 4 ಗ್ರಾಂನ 6 ಚಿನ್ನದ ನಾಣ್ಯ, 4 ರೇಷ್ಮೆ ಸೀರೆಗಳು ಹಾಗೂ 1 ಸಾಧಾರಣ ಸೀರೆಗಳನ್ನು ಕಳವು ಮಾಡಿದ್ದಾರೆ. ಕಳುವಾದ ಸ್ವತ್ತು ಮೌಲ್ಯ 25 ಲಕ್ಷ ಎಂದು ಅಂದಾಜಿಸಲಾಗಿದ್ದು ಉಡುಪಿ ನಗರ ಠಾಣೆಯಲ್ಲಿ ದೂರು ದಾಖಲಾಗಿದೆ. ಸೆಂಟ್ರಿಂಗ್ ಶಿಟ್ ಕಳವು ಉಡುಪಿ: ಮಲ್ಪೆಯ ಎಲ್ಐಸಿ ಕಾಲೊನಿಯ ಶ್ರೀನಗರದಲ್ಲಿ 80 ಸೆಂಟ್ರಿಂಗ್ ಸೀಟ್ ಹಾಗೂ 4 ಪಿಲ್ಲರ್ ಬಾಕ್ಸ್ಗಳನ್ನು ಕಳವು ಮಾಡಲಾಗಿದೆ. ಉಮೇಶ್ ಎಂಬುವರು ನಿರ್ಮಾಣ ಕಾರ್ಯಕ್ಕಾಗಿ 80 ಶಿಟ್ ಹಾಗೂ 4 ಪಿಲ್ಲರ್ ಬಾಕ್ಸ್ಗಳನ್ನು ಪಕ್ಕದ ಮನೆಯ ನಿವೇಶನಕ್ಕೆ ತಂದು ಹಾಕಿದ್ದರು. ಮಂಗಳವಾರ ಸೆಂಟ್ರಿಂಗ್ ಕೆಲಸ ಮಾಡಲು ನಿವೇಶನದ ಬಳಿಗೆ ತೆರಳಿದಾಗ ಸಾಮಾಗ್ರಿಗಳು ಕಳುವಾಗಿರುವುದು ಗಮನಕ್ಕೆ ಬಂದಿದ್ದು ಮಲ್ಪೆ ಠಾಣೆಗೆ ದೂರು ನೀಡಿದ್ದಾರೆ. ಕಳುವಾದ 80 ಸೆಂಟ್ರಿಂಗ್ ಶೀಟ್ ಹಾಗೂ ಪಿಲ್ಲರ್ ಬಾಕ್ಸ್ ಸೆಟ್ಗಳ ಮೌಲ್ಯ 1,10 ಲಕ್ಷ ಎಂದು ಅಂದಾಜಿಸಲಾಗಿದೆ.